als_Latn dik_Latn sag_Latn
Në foton e shpërndarë të dielën, Beyonce shfaqet me pantallona të shkurtra dhe kapele teksa relaksohej në një divan. Por ndjekësit me një sy të mprehtë për detajet kanë parë se telefoni i vendosur në tavolinë duket i devijuar, çka lë të nënkuptohet se fotoja është redaktuar rreth zonës së kofshëve.
Sipas redaktorëve të fotove të DailyMail, kurba e çuditshme në telefon dhe në gotë mund të jetë krijuar për shkak të rregullimit- por mund të jetë krijuar edhe për faj të lenteve të kamerës së telefonit të këngëtares.
Një tjetër arsye e mundshme për këtë anomali është edhe efekti që rrezet e diellit kanë krijuar në foto, duke reflektuar gotën dhe telefonin, ose ndoshta mund të jetë çeshtje e software-t të aparatit.
Një tjetër redaktor fotosh sygjeron një fakt interesant: “Gota dhe telefoni duken padyshim të deformuara, por këmbët e saj duken mirë, jo të rregulluara. Do të thosha se ndoshta ata kanë hequr diçka nga fotoja".
Në çdo rast, konsensusi i përgjithshëm nuk është i aftë të përcaktojë saktësisht se çfarë ka ndodhur për ta bërë pamjen të duket e tillë.
Fotoja në Instagramin e këngëtares vazhdon të tërheq komentet e fansave, ashtu si çdo gjë tjetër që ajo bën në rrjetet sociale duke numëruar me mijëra "Like" dhe kjo në fjalë ka 820 mijë të tilla.
Dhe nuk është vetëm deformimi i telefonit apo i gotës por edhe krahu i saj ka një kurbë të çuditshme.
E kjo nuk është hera e parë që këngëtarja akuzohet se falë photoshoop-it ka ndryshuar fotot e saj.
Në prill, ajo postoj një foto të vetes në dukje shumë e bukur teksa luante golf me bikini. Por disa ndjekës mendonin se kofshët e saj dukeshin më të holla së zakonisht duke e akuzuar atë për redaktimin e fotos.
Burimi: Daily Mail
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn